b'\n_START_ARTICLE_\nEkshibisyonismo\n_START_SECTION_\nAspetong pangkaisipan\n_START_PARAGRAPH_\nAng exhibitionism bilang isang karamdaman ay unang inilarawan sa isang siyentipikong dyornal noong 1877\xc2\xa0ng isang Pranses na manggagamot na si Charles Las\xc3\xa8gue (1809\xe2\x80\x931883)._NEWLINE_Ang exhibitionism ay maaaring tratuhin bilang isang sakit sa pag-iisip kapag ito ay nakaabala sa kalidad ng buhay o normal na paggalaw ng indibidwal. Ang exhibitionism ay nabanggit sa Diagnostic and Statistical Manual, 4th Edition (class 302.4). Maraming saykayatrikong depinisyon ng exhibitionism ay tinutukoy ito bilang "kalugurang sekswal, lampas sa mismong sekswal na gawain, na nakakamit ng peligrosong publikong gawaing sekswal at/o paglalantad ng katawan." Lampas sa paglalantad ng katawan, maaari rin ritong makabilang ang "pakikipagtalik kung saan maaaring may makakita o makadakip sa gumagawa."_NEWLINE_May isang grupo ng mga mananaliksik ang nagtanong sa muwestra ng 185 na exhibitionist, "Ano ang gusto mong reaksiyon ng isang tao na papakitaan mo ng iyong ari?" Ang pinakakaraniwang sagot ay "Gugustuhing makipagtalik" (35.1%), na sinundan ng "Walang kailangang reaksiyon" (19.5%), "Ipakita rin ang kanilang ari" (15.1%), "Paghanga" (14.1%), at "Kahit anong reaksiyon" (11.9%). Kaunting mga exhibitionist lamang ang sumagot ng "Galit at pandidiri" (3.8%) at "Takot" (0.5%).'